**ZMLUVA O DIELO**

uzatvorená podľa ustanovení § 536 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) za účelom realizácie projektu

**„Nové dopravné prepojenie II/505 s MČ Dúbravka - práce “**

(ďalej len „zmluva“)

# Článok I.

## ZMLUVNÉ STRANY

**Objednávateľ:** **Hlavné mesto Slovenskej republiky Bratislava**

sídlo: Primaciálne nám. 1, Bratislava

zastúpenie: Ing. Tatiana Kratochvílová, prvá námestníčka primátora na základe rozhodnutia č. 6/2021 primátora hlavného mesta Slovenskej republiky Bratislavy o podpisovaní písomnosti a právnych dokumentov

IČO: 00 603 481

DIČ: 2020372596

IČ DPH: SK2020372596

Bankové spojenie: Československá obchodná banka, a.s.

Číslo účtu, (IBAN): SK37 7500 0000 0000 2582 9413

Osoba oprávnená rokovať vo veciach zmluvných:

Osoba oprávnená rokovať vo veciach technických a organizačných:

tel.:

e-mail:

(ďalej len „objednávateľ“ v príslušnom gramatickom tvare)

**a**

**Zhotoviteľ:**

sídlo:

zastúpenie:

IČO:

DIČ:

IČ DPH:

IBAN:

SWIFT:

Osoba oprávnená rokovať vo veciach zmluvných:

Osoba oprávnená rokovať vo veciach technických a organizačných:

zápis: Obchodný register Okresného súdu ..., oddiel: ..., vložka č. ...

tel.:

e-mail:

(ďalej len „zhotoviteľ“ v príslušnom gramatickom tvare)

(ďalej zhotoviteľ a objednávateľ spoločne „zmluvné strany“ alebo aj „strany“ v príslušnom gramatickom tvare a jednotlivo „zmluvná strana“ alebo aj „strana“ v príslušnom gramatickom tvare).

## PREAMBULA

Táto zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len „ZVO“) na predmet zákazky s názvom „Nové dopravné prepojenie II/505 s MČ Dúbravka - práce“, ktorá bola vyhlásená zverejnením oznámenia o vyhlásení verejného obstarávania Vestník EÚ...... a Vestník verejného obstarávania zverejnením č. ............. zo dňa ............. pod číslom ................

Objednávateľ pred podpisom zmluvy overil, že zhotoviteľ a/alebo subdodávateľ, ktorý sa podieľa na plnení predmetu zmluvy, je zapísaný v registri partnerov verejného sektora v zmysle § 11 ZVO.

Zmluvné strany berú na vedomie, že predpokladom realizácie Diela je pridelenie nenávratného finančného príspevku Ministerstvom dopravy a výstavby SR (ďalej tiež „NFP“) umožňujúceho financovanie alebo spolufinancovanie predmetu tejto Zmluvy a to v súlade s podmienkami príslušných právnych predpisov špecifikovaných v tejto Zmluve. V prípade, že NFP od Ministerstva dopravy a výstavby SR alebo ktorákoľvek jeho časť nebudú Objednávateľovi poskytnuté, alebo ich poskytnutie bude zrušené, Objednávateľ má právo jednostranne odstúpiť od tejto Zmluvy a Zhotoviteľovi z tohto dôvodu nevzniká nárok na náhradu škody v žiadnom rozsahu.

# Článok II.

## PREDMET ZMLUVY

1. Predmetom tejto zmluvy je záväzok zhotoviteľa vykonať pre objednávateľa riadne a včas dielo „Nové dopravné prepojenie II/505 s MČ Dúbravka - výstavba“, financovaného z operačného programu OPII. Touto zmluvou sa zhotoviteľ zaväzuje vykonať dielo v rozsahu podľa Opisu predmetu zákazky, tvoriaceho prílohu č. 1 tejto zmluvy, podľa projektovej dokumentácie na realizáciu stavby (DRS) spracovanou spoločnosťou REMING CONSULT, a.s., ktorá tvorí prílohu č. 2 tejto zmluvy (ďalej len „projektová dokumentácia“ v príslušnom gramatickom tvare) a podľa rozpočtu - Výkaz výmer, ktorý tvorí prílohu č. 3 tejto zmluvy (ďalej len „rozpočet“ alebo aj „výkaz výmer“ v príslušnom gramatickom tvare).

Predmetom diela ďalej je konkrétne najmä:

* 1. dodávka diela t. j. všetky práce a dodávky ako aj dokumenty a stanoviská v súlade s STN, EN a súvisiacimi technickými a právnymi predpismi spojené s realizáciou diela, jeho odovzdaním a uvedením do riadnej a trvalej prevádzky, hlavne (ale nielen) materiál, prácu, stroje, dopravu, vrátane vypracovania dokladov a predpísaných atestov v požadovanom rozsahu stavby;
  2. dodávky takých materiálov, ktoré nie sú uvedené v projektovej dokumentácii, ale si ich povaha diela a okolnosti výstavby diela vyžadujú. Takýmito časťami diela sú najmä avšak nie výlučne pomocné konštrukcie a prvky (trvalé alebo dočasné), kotevné prvky, konštrukčná výstuž, montážny materiál, atď. ak si to povaha diela vyžaduje;
  3. vytýčenie všetkých podzemných a nadzemných vedení a inžinierskych sietí na stavenisku a stanovenie výškových bodov nevyhnutných pre vykonávanie diela;
  4. zriadenie ciest na príchod a príjazd na stavenisko, ak je to potrebné mimo existujúcich komunikácií;
  5. umiestnenie alebo premiestnenie dopravných značiek podľa všeobecne záväzných právnych predpisov o pozemných komunikáciách
  6. predkladanie na schválenie zástupcovi objednávateľa: technickej dokumentácie a vzoriek stavebných materiálov a výrobkov pred ich použitím a zabudovaním do diela;
  7. povinnosť zhotoviteľa zabezpečiť všetky vyžadované revízne správy, osvedčenia, certifikáty a vyhlásenia o parametroch týkajúce sa diela, jeho častí alebo stavebných výrobkov;
  8. zaškolenie obsluhy u všetkých zhotoviteľom dodávaných zariadení, ak si to povaha diela vyžaduje;
  9. poistenie zhotoviteľa voči škodám spôsobeným činnosťou podľa tejto zmluvy;
  10. čistenie staveniska, odvoz odpadu a nepoužitého materiálu, udržiavanie poriadku na stavenisku, čistenie plôch a komunikácií, ktoré boli znečistené v dôsledku prác zhotoviteľa.

1. Zhotoviteľ sa zaväzuje zhotoviť pre objednávateľa dielo s odbornou starostlivosťou podľa podmienok dohodnutých v tejto zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené dielo objednávateľovi v zodpovedajúcej kvalite a prevedení.
2. Zhotoviteľ v prípade potreby je povinný zabezpečiť na vlastné náklady potrebnú dielenskú a výrobnú dokumentáciu podľa požiadaviek uvedených v projektovej dokumentácii a po odsúhlasení odborným technickým dozorom zabezpečí jej kompletnú realizáciu.
3. Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa podmienok dohodnutých v tejto zmluve.
4. Dielo zhotoviteľ vykoná v súlade so svojou predloženou ponukou, podľa Opisu predmetu zákazky, vrátane všetkých jeho príloh, uvedeného v prílohe č. 1 tejto zmluvy, podľa projektovej dokumentácie vrátane všetkých jej príloh, uvedenej v prílohe č. 2 tejto zmluvy, podľa rozpočtu vrátane všetkých jeho príloh, uvedeného v prílohe č. 3 tejto zmluvy, podľa pokynov objednávateľa a odborného technického dozoru, podľa podmienok tejto zmluvy, v súlade s technologickými postupmi prác zhotoviteľa písomne odsúhlasenými objednávateľom alebo stavebným dozorom, v súlade s kontrolným a skúšobným plánom zhotoviteľa odsúhlaseným objednávateľom alebo stavebným dozorom, v súlade s požiadavkami vyplývajúcimi zo stavebných a iných povolení orgánov verejnej správy týkajúcich sa diela (najmä v súlade so stavebnými povoleniami a ďalšími povoleniami rozhodnutiami a stanoviskami týkajúcimi sa predmetu zmluvy vydanými do dňa podpísania tejto zmluvy, ako aj vydanými po podpise tejto zmluvy).
5. Pri vykonávaní prác sa zhotoviteľ zaväzuje dodržiavať najmä stavebno-technické a kvalitatívne parametre v súlade so slovenskými technickými normami (STN) a slovenskými technickými normami európskymi (STN EN), technickými listami mesta Bratislavy, vyhlášku MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov, ako i predložené certifikáty, revízne správy a atesty použitých materiálov a výrobkov v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákona č. 133/2013Z. z. o stavebných výrobkoch a o zmene a doplnení niektorých zákonov, zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon č. 8/2009 Z. z o cestnej premávke a o zmene a doplnení niektorých zákonov v znení neskorších predpisov a vyhlášku MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov. Zhotoviteľ zabezpečí revízne správy v tých prípadoch, kde to vyžaduje vyhláška Ministerstva práce, sociálnych vecí a rodiny SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov.
6. Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a všetky iné podmienky potrebné k riadnej realizácii diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela. Zhotoviteľ súčasne potvrdzuje, že pri podpise tejto zmluvy od objednávateľa vo fotokópii prevzal stavebné povolenia, ak je ku dňu podpisu tejto zmluvy vydané a právoplatné, a ktoré je potrebné pre vykonanie diela vrátane všetkých ďalších potrebných dokladov nevyhnutných k realizácii diela.
7. Zhotoviteľ potvrdzuje, že sa v plnom rozsahu oboznámil aj s miestom vykonávania diela (povahou a stavom staveniska, jeho príjazdovými, dopravnými a skladovacími možnosťami) a prehlasuje, že podmienky, ktoré mu vytvoril objednávateľ nebránia jeho povinnosti vykonať dielo riadne a včas. Miestom vykonávania diela je územie hlavného mesta Bratislavy.
8. Zhotoviteľ potvrdzuje, že projektovú dokumentáciu riadne skontroloval a posúdil, a že je možné na základe tejto projektovej dokumentácie riadne a včas vykonať dielo a to za cenu dohodnutú v tejto zmluve.
9. Zmluvné strany uzatvárajú zmluvu ako výsledok verejného obstarávania v zmysle ZVO.

# Článok III.

## TERMÍNY PLNENIA PREDMETU ZMLUVY

1. Zhotoviteľ sa zaväzuje, že dielo vykoná riadne a včas v týchto termínoch: Začatie vykonávania diela zhotoviteľom: Odovzdaním staveniska na základe preberacieho protokolu. Ukončenie vykonávania diela zhotoviteľom: najneskôr do 14 mesiacov od odovzdania staveniska. Zhotoviteľ je povinný a zaväzuje sa najneskôr do termínu ukončenia vykonávania diela toto riadne vykonať a  odovzdať toto dielo do riadneho užívania objednávateľovi.
2. Postupové (priebežné) termíny vykonávania diela zmluvné strany určia po vzájomnom prerokovaní v harmonograme postupu prác pred podpisom tejto zmluvy, pričom tento harmonogram postupu prác tvorí resp. bude tvoriť neoddeliteľnú prílohu č. 4 tejto zmluvy. K postupovým termínom vykonávania diela bude v harmonograme postupu prác priradený zoznam vykonávaných objektov (častí) stavby s uvedením ich zmluvnej ceny (ďalej aj „finančný objem plnenia“), ktoré je zhotoviteľ povinný vykonať k príslušnému postupovému termínu vykonávania diela.
3. Nepredloženie harmonogramu postupu prác ku dňu podpisu zmluvy sa posudzuje ako podstatné porušenie povinností zhotoviteľa (za neposkytnutie súčinnosti úspešného uchádzača) s následným postupom v zmysle zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov.
4. Termíny uvedené v harmonograme pre jednotlivé stavebné objekty, sú pre zhotoviteľa záväzné. Ak dôjde v priebehu prác zo strany zhotoviteľa s dokončením čiastkových prác podľa harmonogramu k oneskoreniu dlhšiemu než 15 kalendárnych dní, je objednávateľ oprávnený od tejto zmluvy odstúpiť.
5. Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje včasné alebo riadne vykonanie diela, a môže spôsobiť omeškanie zhotoviteľa s plnením termínov uvedených v odseku 1. tohto článku zmluvy.
6. V prípade prekážok spočívajúcich vo vyššej moci, ktoré zhotoviteľovi bránia v splnení jeho povinnosti uskutočniť predmet zákazky pre objednávateľa v dohodnutej lehote, predlžuje sa lehota na uskutočnenie predmetu zákazky o dobu trvania týchto prekážok. Rovnako platí, že v prípade prekážok spočívajúcich vo vyššej moci, ktoré objednávateľovi bránia v splnení jeho povinností podľa tejto zmluvy v dohodnutej lehote, predlžuje sa lehota na splnenie týchto povinností o dobu trvania týchto prekážok. O takýchto prekážkach je účastník tejto zmluvy, na ktorého strane vznikli tieto prekážky, povinný druhého účastníka bezodkladne písomne informovať. Zároveň je povinný existenciu prekážok spočívajúcich vo vyššej moci relevantným spôsobom preukázať. Po dobu trvania týchto prekážok, resp. predĺženia lehoty na splnenie, nie je zmluvná strana v omeškaní.
7. Pod vyššou mocou sa rozumejú okolnosti, ktoré nastanú po uzatvorení zmluvy ako výsledok nepredvídateľných a zmluvnými stranami neovplyvniteľných prekážok. Zmeny počasia - okrem prírodných katastrof - sa za vyššiu moc považujú výlučne v tom prípade, ak majú priamy vplyv na technológiu realizácie diela. Lehotu výstavby možno v tomto prípade prekročiť sumárne najviac o 3 mesiace. V opačnom prípade je objednávateľ oprávnený od zmluvy odstúpiť.

**Článok IV.**

**ZMLUVNÁ CENA**

1. Celková cena za kompletné vykonanie diela podľa tejto zmluvy je stanovená ako výsledok verejného obstarávania: **„Nové dopravné prepojenie II/505 s MČ Dúbravka - práce“** a to dohodou zmluvných strán v zmysle zákona č. 18/1996 Z. z. o cenách v znení neskorších predpisov vo výške:

Zmluvná cena bez DPH: €

DPH 20%: €

Zmluvná cena celkom vrátane DPH: €

1. Zmluvná cena za dielo je uvedená s 20% daňou z pridanej hodnoty (ďalej aj „DPH“). Pokiaľ dôjde k zmene sadzby DPH, zmluvná cena za dielo bude upravená vo forme dodatku k tejto zmluve.
2. K zmluve je priložená príloha č. 3 – rozpočet, ktorá tvorí jej neoddeliteľnú súčasť. Príloha č. 3 je ocenený výkaz výmer vo všetkých položkách pre jednotlivé stavebné objekty (časti) stavby jednotlivo.
3. Zmluvná cena za dielo bola dohodnutá ako maximálna a je možné ju prekročiť len za podmienok stanovených v tejto zmluve a po písomnom odsúhlasení zo strany objednávateľa.
4. Pokiaľ nie je v tejto zmluve uvedené inak, zahrňuje táto cena všetko, čo je k vybudovaniu diela potrebné, a to najmä (ak je to pre splnenie diela potrebné):
   1. náklady na vyhotovenie a riadne dokončenie diela;
   2. náklady na zriadenie dočasného zariadenia staveniska, jeho oplotenia a stráženia vrátane prerokovania a úhrady potrebných poplatkov (energie, internetové pripojenie, voda. správne poplatky a pod.), skládok a nákladov s tým spojených;
   3. dočasný záber iných plôch potrebných pre realizáciu diela a poplatky za takýto záber, vrátane nákladov na vytýčenie a ochranu podzemných inžinierskych sietí;
   4. všetky súbežné nároky zhotoviteľa, ako aj obchodné prirážky, náklady na dopravu a colné poplatky;
   5. náklady a poplatky za odvoz prebytočného materiálu, odvoz a ekologickú likvidáciu odpadu a sute z realizácie diela;
   6. náklady na výrobnú dokumentáciu, ktorá bude vyhotovená na základe zadávacích podmienok špecifikovaných vo výzve na predloženie ponuky v rámci procesu verejného obstarávania či realizačnej dokumentácie;
   7. náklady na skúšky a vyhodnotenie akosti, náklady na vykonanie a vyhodnotenie funkčných skúšok (vrátane nákladov na energiu) a na odborné posudky, osvedčenia, skúšky a merania, ktorými bude potvrdené splnenie parametrov uvedených v zmluvnej dokumentácii;
   8. náklady na všetky práce vykonávané za účelom splnenia podmienok uvedených v ohlásení stavebných úprav a udržiavacích prác, vrátane geologických, geodetických a iných meraní a prieskumov;
   9. náklady na poistenie;
   10. zaistenie bezpečnosti a ochrany zdravia pri práci a požiarnej ochrany;
   11. mzdové náklady, a to i v prípade, ak vzhľadom k jeho povahe bude potrebné dielo vyhotovovať počas víkendov, prípadne dní pracovného pokoja;

Zhotoviteľ v tejto súvislosti vyhlasuje, že je plne oboznámený s rozsahom a povahou predmetu diela a že správne vyhodnotil a ocenil všetky práce trvalého a dočasného charakteru, ktoré sú nevyhnutné pre riadne a včasné splnenie zmluvy a že pri stanovení ceny:

* sa oboznámil so zadaním a všetkou relevantnou dokumentáciou,
* preveril miestne podmienky,
* v dohodnutých zmluvných podmienkach uplatnil všetky svoje požiadavky na objednávateľa známe ku dňu uzavretia tejto zmluvy.

1. Zmluvná cena pokrýva všetky zmluvné záväzky zmluvných strán. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok bez príkazu objednávateľa, objednávateľ neuhradí.

**Článok V.**

**PLATOBNÉ PODMIENKY**

1. Fakturácia a platenie prác a dodávok budú v zmysle dohody zmluvných strán vykonávané pozadu, formou faktúr vystavených na základe zhotoviteľom predložených, objednávateľom a stavebným dozorom potvrdených súpisov skutočne vykonaných prác pokiaľ nepôjde o faktúry za preddavkové platby v zmysle čl. VI tejto Zmluvy. Objednávateľ a stavebný dozor súpis skutočne vykonaných prác odsúhlasí alebo k nemu uvedie svoje výhrady najneskôr do piatich (5) pracovných dní od predloženia tohto súpisu skutočne vykonaných prác. V prípade, ak objednávateľ k súpisu skutočne vykonaných prác predloženému zhotoviteľom uvedie v lehote uvedenej v predchádzajúcej vete svoje výhrady a zhotoviteľ predloží objednávateľovi opravený súpis skutočne vykonaných prác, objednávateľ tento opravený súpis skutočne vykonaných prác odsúhlasí alebo k nemu uvedie svoje výhrady najneskôr do piatich (5) pracovných dní od predloženia tohto opraveného súpisu skutočne vykonaných prác. Súpis skutočne vykonaných prác podpisuje objednávateľ, stavebný dozor a zhotoviteľ. V zmysle tejto zmluvy sú platby objednávateľa za čiastkové plnenia prác a dodávok vykonávané na základe vystavenej faktúry tak, že zhotoviteľ môže vystaviť faktúru až na základe objednávateľom potvrdeného súpisu skutočne vykonaných prác za uplynuté obdobie k poslednému dňu v kalendárnom mesiaci. Fakturované obdobie skutočne vykonaných prác nesmie byť kratšie ako jeden kalendárny mesiac.
2. Zhotoviteľ je povinný svoje práce vyúčtovať objednávateľovi overiteľným spôsobom. Vykonané naviac práce, zmeny prác a dodávok, zmeny materiálov, ktoré pôvodne neboli zahrnuté v rozpočte, budú fakturované osobitne po ich predchádzajúcom vecnom, cenovom a termínovom písomnom odsúhlasení a zdôvodnení zo strany Stavebného dozoru a Zhotoviteľa a následnom odsúhlasení Objednávateľom. Zmeny a doplnky, resp. nové a zmenené položky je potrebné vo faktúre uviesť samostatne a oddelene.
3. Lehota splatnosti faktúr je do 60 dní od ich doručenia objednávateľovi.
4. Všetky faktúry je zhotoviteľ povinný predkladať objednávateľovi v 4 (štyroch) originálnych vyhotoveniach. Zhotoviteľ je povinný predložiť faktúru aj v elektronickej forme (vrátane príloh) vo formáte určenom objednávateľom. Každá faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov a § 74 zákona č. 431/2002 Z. z. o účtovníctve, minimálne:

* obchodné meno, sídlo, IČO, DIČ alebo IČ DPH zhotoviteľa a objednávateľa,
* označenie registra, ktorý zhotoviteľa a objednávateľa zapísal do registra a číslo zápisu,
* číslo faktúry,
* označenie zmluvy,
* označenie diela,
* dátum vyhotovenia a dátumu splatnosti faktúry,
* dátum zdaniteľného plnenia,
* názov, množstvo a rozsah plnenia,
* označenie peňažného ústavu a číslo účtu, na ktorý sa má platiť,
* dátum prijatia platby (pri preddavkových f.)
* fakturovanú cenu bez dane,
* uvedenie slovnej informácie „prenesenie daňovej povinnosti“
* odtlačok pečiatky a podpis oprávnenej osoby zmluvnej strany.

Prílohou faktúry je spravidla – krycí list faktúry, súpis skutočne vykonaných prác a rekapitulácia. Súpis skutočne vykonaných prác bude vyhotovený podľa odsekov 1 a 2 tohto článku zmluvy. Súpis skutočne vykonaných prác bude vyhotovený v súlade s rozpočtom, ktorý je prílohou č. 3 tejto zmluvy a bude obsahovať názvy objektov (častí), položiek, jednotkové ceny, množstvá, sumy zrealizovaných položiek. Súpis skutočne vykonaných prác bude vytváraný priamo z oceneného výkazu výmer, ktorý je súčasťou tejto zmluvy, pričom položky, ktoré majú byť súčasťou faktúry, budú mať vyplnené políčka týkajúce sa množstva a pri položkách, ktoré nie sú predmetom faktúry, bude uvedený nulový údaj. Kumulatívne súpisy skutočne vykonaných prác s ocenením podľa rozpočtu bude zhotoviteľ vytvárať objednávateľovi len pre účely sledovania čerpania rozpočtu objednávateľa. Ak faktúra nebude obsahovať vyššie uvedené náležitosti alebo k nej nebudú priložené príslušné doklady, alebo nie je vystavená v súlade so všeobecne záväznými právnymi predpismi, nie je objednávateľ povinný ju uhradiť a je oprávnený vrátiť faktúru zhotoviteľovi na prepracovanie. Lehota splatnosti faktúry začína plynúť dňom doručenia faktúry obsahujúcej všetky náležitosti a prílohy objednávateľovi.

1. Záverečnú (príp. Záverečnú zúčtovaciu) faktúru je zhotoviteľ oprávnený vystaviť až po podpísaní protokolu o odovzdaní diela zmluvnými stranami. Po vystavení záverečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na diele pred odovzdaním diela objednávateľovi. Uhradením záverečnej faktúry objednávateľom zhotoviteľovi sa považujú všetky nároky zhotoviteľa na zaplatenie ceny za práce a dodávky vykonané na diele do jeho odovzdania objednávateľovi za uspokojené. Záverečnú faktúru je potrebné doručiť objednávateľovi do 15 dní od podpísania protokolu o odovzdaní diela.
2. Zhotoviteľ je povinný poskytnúť na svoje náklady Zábezpeku na vykonanie prác vo výške 5% zmluvnej ceny bez DPH v prospech Objednávateľa, ktorá musí byť zriadená, platná a účinná po celú dobu odo dňa odovzdania staveniska Zhotoviteľovi až do podpísania záverečného protokolu o odovzdaní diela Objednávateľom alebo do dňa predloženia Zábezpeky na záručné opravy zo strany Zhotoviteľa podľa bodu 7.2 tohto článku, a to do dňa podľa toho, ktorá z týchto skutočností nastane neskôr. V prípade, ak Zhotoviteľ nepredloží Zábezpeku na vykonanie prác v predmetnej výške najneskôr do odovzdania staveniska, vzniká Objednávateľovi nárok na zaplatenie zmluvnej pokuty vo výške čiastky Zábezpeky na vykonanie prác. Zmluvná pokuta sa bude uhrádzať na základe penalizačnej faktúry vyhotovenej Objednávateľom a doporučene doručenej do sídla Zhotoviteľa. Lehota splatnosti tejto faktúry je 30 dní odo dňa jej doporučeného doručenia do sídla Zhotoviteľa. Porušenie povinnosti Zhotoviteľa predložiť Zábezpeku na vykonanie prác v stanovenej výške do dňa odovzdania staveniska sa považuje za podstatné porušenie Zmluvy a oprávňuje Objednávateľa na odstúpenie od Zmluvy. Poskytnutie bankovej Zábezpeky na vykonanie prác sa musí riadiť ustanoveniami § 313 a nasl. Obchodného zákonníka. Zábezpeka na vykonanie prác (ďalej aj len „banková záruka“) musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako Zábezpeku na vykonanie prác v prípade, ak Zhotoviteľ porušuje svoje záväzky vyplývajúce mu zo Zmluvy alebo všeobecne záväzných právnych predpisov. Banku, ktorá poskytne bankovú záruku a obsah záručnej listiny musí vopred schváliť Objednávateľ.
3. Zhotoviteľ je povinný predĺžiť Zábezpeku na vykonanie prác v prípade, ak dôjde k predĺženiu Lehoty výstavby. V takomto prípade je povinný predĺžiť trvanie Zábezpeky na vykonanie prác o počet dní zodpovedajúci predĺženiu Lehoty výstavby, pričom predĺženie Zábezpeky na vykonanie prác je povinný predložiť Objednávateľovi najneskôr do 15 kalendárnych dní od predĺženia Lehoty výstavby. V prípade, ak Zhotoviteľ nepredĺži platnosť Zábezpeky na vykonanie prác podľa predchádzajúcej vety, vzniká Objednávateľovi nárok na zaplatenie zmluvnej pokuty vo výške 5000,- EUR (slovom: päťtisíc EUR) za každý deň omeškania až do splnenia tejto povinnosti. Zaplatenie zmluvnej pokuty nemá vplyv na splnenie povinnosti Zhotoviteľa v súlade s týmto odsekom. Zmluvná pokuta sa bude uhrádzať na základe penalizačnej faktúry vyhotovenej Objednávateľom a doporučene doručenej do sídla Zhotoviteľa. Lehota splatnosti tejto faktúry je 30 dní odo dňa jej doporučeného doručenia do sídla Zhotoviteľa.
   1. Objednávateľ je oprávnený uplatniť si svoje práva zo Zábezpeky na vykonanie prác v prípade akéhokoľvek porušenia Zmluvy alebo všeobecne záväzných právnych predpisov vzťahujúcich sa k vykonávaniu Diela Zhotoviteľom.
   2. Zábezpeku na vykonanie prác nahradí zhotoviteľ po podpísaní záverečného protokolu o odovzdaní diela Zábezpekou na záručné opravy vo výške dve (2) % z ceny diela bez DPH, splatnú na účet Objednávateľa na splnenie záväzkov zo zodpovednosti za vady Diela v Záručnej dobe najneskôr do 5 pracovných dní po podpísaní záverečného protokolu o odovzdaní diela. Poskytnutie Zábezpeky na záručné opravy sa musí riadiť ustanoveniami § 313 a nasl. Obchodného zákonníka. Ak zhotoviteľ poskytne Zábezpeku na záručné opravy vo forme Bankovej záruky, Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako Zábezpeku na záručné opravy v prípade, ak Zhotoviteľ porušuje svoje záväzky vyplývajúce mu zo Zmluvy alebo všeobecne záväzných právnych predpisov. Zábezpeka zostane v plnej výške platná až do uplynutia poslednej Záručnej doby. Do Záručnej doby sa nepočíta čas od oznámenia nároku až do odstránenia príslušnej vady. Zhotoviteľ je povinný vydať Objednávateľovi písomné potvrdenie o tom, kedy Objednávateľ takýto nárok uplatnil, ako aj písomné potvrdenie o odstránení vady Diela alebo jeho časti. Ak dôjde k výmene časti Diela, pre túto časť začne plynúť nová Záručná doba.
4. Zhotoviteľ je povinný poskytnúť na svoje náklady Zábezpeku na Preddavkovú platbu vo výške 100% Preddavkovej platby v prospech Objednávateľa podľa čl. 6 tejto Zmluvy. Zábezpeka na Preddavkovú platbu musí byť zriadená, platná a účinná ku dňu doručenia žiadosti Zhotoviteľa o poskytnutie preddavkovej platby Objednávateľovi a musí byť platná a účinná do dňa nasledujúceho po dni, keď Riadiaci orgán, ktorým je Ministerstvo dopravy a výstavby SR schváli zúčtovanie realizácie prác krytých preddavkovou platbou a zúčtovanie záverečnej faktúry. Pre vylúčenie pochybností v tomto prípade platí, že Zhotoviteľ je povinný zaslať žiadosť o poskytnutie Preddavkovej platby Objednávateľovi do 5 pracovných dní po písomnej výzve Objednávateľa. Poskytnutie Zábezpeky na Preddavkovú platbu sa musí riadiť ustanoveniami § 313 a nasl. Obchodného zákonníka. Ak zhotoviteľ poskytne Zábezpeku na Preddavkovú platbu vo forme Bankovej záruky, Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako Zábezpeku na Preddavkovú platbu a to najneskôr deň nasledujúci po schválení zúčtovania realizácie prác na Diele krytých Zábezpekou na preddavkovú platbu zo strany riadiaceho orgánu, ktorým je Ministerstvo dopravy a výstavby SR. Zábezpeka na Preddavkovú platbu zostane v plnej výške platná až do dňa nasledujúceho po dni schválenia zúčtovania realizácie prác na Diele krytých Preddavkovou platbou zo strany riadiaceho orgánu, ktorým je Ministerstvo dopravy a výstavby SR. Zhotoviteľ môže poskytnúť Zábezpeku na preddavkovú platbu aj formou prevodu finančných prostriedkov na účet objednávateľa uvedený v záhlaví tejto zmluvy alebo formou bankovej záruky.
5. Nepredloženie Zábezpeky na vykonanie prác ku dňu odovzdania staveniska sa posudzuje ako podstatné porušenie povinností zhotoviteľa a oprávňuje objednávateľa od zmluvy odstúpiť.
6. Zhotoviteľ je povinný zaplatiť zmluvnú cenu jednotlivých plnení, ktoré mu objednávateľ podľa tejto zmluvy poskytne alebo Objednávateľ poskytne namiesto Zhotoviteľa na náklady zhotoviteľa na základe faktúry objednávateľa, ktorej splatnosť je sedem (7) dní od jej vystavenia objednávateľom. Zmluvné strany sa dohodli, že zmluvné pokuty sa nefakturujú, postačuje výzva objednávateľa alebo zhotoviteľa.
7. Objednávateľ je oprávnený započítať si akúkoľvek svoju splatnú alebo nesplatnú pohľadávku, ktorú má voči zhotoviteľovi.
8. Zmluvné strany sa dohodli v rozsahu v akom to všeobecne záväzné právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.
9. Zhotoviteľ podpisom tejto zmluvy výslovne prehlasuje, že:
   1. do zmluvnej ceny diela zodpovedne a úplne zahrnul všetky nevyhnutné opatrenia pre splnenie všeobecne záväzných predpisov, noriem, opatrení a úradných podmienok a podmienok stavebných povolení (medzi iným ochrana proti hluku a prašnosti po dobu odstraňovania stavby, čistenie komunikácií znečistených stavbou po dobu stavby, atď.);
   2. pri zostavovaní svojej cenovej ponuky kalkuloval s tým, že počas doby vykonávania diela nie je povolená žiadna zmena zmluvných cien, okrem prípadov uvedených v tejto zmluve;
   3. do zmluvnej ceny diela zodpovedne zahrnul všetky výdavky, potrebné pre úplné, riadne a odborné vykonanie diela poprípade, ktoré je potrebné pre zaistenie dodávok so zvláštnym zreteľom na výkony a výdaje, ktoré je pri vykonávaní odborných prác obvykle treba vykonať;
   4. u všetkých položiek platí zásada, že sa rozumejú vrátane všetkých bezprostredne súvisiacich výkonov a činností, a že v nich sú zahrnuté všetky prípadne potrebné pomocné, montážne, spojovacie, kompletačné a iné materiály;
   5. mu je známe, že dielenskú dokumentáciu, vykonávací resp. realizačný projekt si v prípade potreby obstará na vlastné náklady a ich poskytnutie sa nepovažuje za poskytnutie súčinnosti objednávateľa;
   6. zaväzuje sa vykonať všetky práce a dodávky v súlade s rozpočtom, ktorý tvorí prílohu č. 3 tejto zmluvy, a ktorý je pre zmluvné strany záväzný.
10. Zmluvné strany sa dohodli, že objednávateľ môže poskytnúť preddavkovú platbu podľa článku VI.
11. Zmluvné strany sa dohodli, že v prípade, ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 odseku 4, písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „zákon o DPH“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname zadržať sumu vo výške zodpovedajúcej DPH z nezaplatených preddavkových faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude zhotoviteľovi uvoľnená najneskôr deň nasledujúci po dni (i) predloženia originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a (ii) preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie v zmysle § 81 odseku 4, písm. b) zákona o DPH.

# Článok VI.

## PREDDAVKOVÁ PLATBA

1. Objednávateľ môže poskytnúť Zhotoviteľovi kedykoľvek počas lehoty výstavby čiastkovú preddavkovú platbu a/alebo preddavkovú platbu na zostávajúcu časť ceny Diela vo výške podľa súpisu prác na Diele vyhotoveného Zhotoviteľom v štvrtom štvrťroku kalendárneho roku 2023, najneskôr k 15.11.2023 ( ďalej len Preddavková platba ). Zhotoviteľ je povinný na svoje náklady vyhotoviť súpis prác na Diele v štvrtom štvrťroku 2023, najneskôr do 15.11.2023. Súpis prác, podľa predchádzajúcej vety bude podkladom pre vyčíslenie výšky Preddavkovej platby a výšky Zábezpeky na Preddavkovú platbu a Zhotoviteľ je povinný pri zachovaní vyššie uvedenej lehoty, najneskôr do 15.11.2023, súpis prác predložiť na schválenie Stavebnému dozoru. Zhotoviteľ je povinný akceptovať a prijať čiastkovú preddavkovú platbu alebo preddavkovú platbu na zostávajúcu časť ceny Diela.
2. V prípade, že Objednávateľ poskytne Zhotoviteľovi Preddavkovú platbu na zostávajúcu časť diela podľa bodu 1 tohto článku, tak Zhotoviteľ vystaví vyúčtovaciu faktúru k tejto Preddavkovej platbe najneskôr do 30.06.2024. Zúčtovacia faktúra k Preddavkovej platbe musí obsahovať všetky náležitosti uvedené v čl. V bod 4 Zmluvy. Zhotoviteľ sa zaväzuje vystaviť Zúčtovaciu faktúru k Preddavkovej platbe na zostávajúcu časť diela najneskôr do 30.06.2024.
3. Stavebný dozor je povinný odsúhlasiť súpis prác na Diele vyhotovený Zhotoviteľom v štvrtom štvrťroku kalendárneho roku 2023, najneskôr do 15.11.2023. Stavebný dozor je povinný vydať Priebežné platobné potvrdenie na celkovú preddavkovú platbu potom, čo obdrží:

(i) Prehlásenie

(ii) Schválenú žiadosť Zhotoviteľa o poskytnutie Preddavkovej platby Objednávateľom,

a potom, čo Objednávateľ obdrží:

(i) Zábezpeku na vykonanie prác

(ii) Zábezpeku na Preddavkovú platbu vydanú v čiastkach a menách rovnajúcich sa preddavkovej platbe,

(iii) Žiadosť Zhotoviteľa o poskytnutie preddavkovej platby.

1. Formulár a prílohy žiadosti o poskytnutie preddavkovej platby budú mať formu odsúhlasenú Objednávateľom. Je bezvýhradným právom Objednávateľa zamietnuť žiadosť Zhotoviteľa o poskytnutie preddavkovej platby bez udania dôvodu.
2. Zábezpeka k preddavkovej platbe bude vydaná subjektom a z krajiny (alebo iným právnym subjektom) schválenej Objednávateľom a bude mať formu schválenú Objednávateľom v súlade s čl. V bodom 8 tejto Zmluvy.
3. Zhotoviteľ zabezpečí, že zábezpeka je platná a vymáhateľná do splatenia preddavkovej platby, ale čiastka zábezpeky sa môže progresívne znižovať o čiastku splatenú Zhotoviteľom ako je uvedené v Platobných potvrdeniach, ale výlučne až deň nasledujúci po dni schválenia zúčtovania realizácie prác krytých Preddavkovou platbou zo strany riadiaceho orgánu, ktorým je Ministerstvo dopravy a výstavby SR. Keď podmienky zábezpeky určujú dátum ukončenia jej platnosti a preddavková platba nebola splatená do 28 dní pred týmto dátumom, potom Zhotoviteľ predĺži platnosť zábezpeky, dokiaľ nebude preddavková platba splatená.
4. Čiastková preddavková platba bude splatená prostredníctvom odpočtov v Platobných potvrdeniach s výnimkou Preddavkovej platby na zostávajúcu časť ceny Diela vo výške podľa súpisu prác na Diele vyhotovenému v štvrtom štvrťroku kalendárneho roku 2023 najneskôr k 15.11.2023, ktorá môže byť splatená prostredníctvom odpočtov v Platobných potvrdeniach výlučne až po schválení zúčtovania realizácie prác na Diele krytých Preddavkovou platbou zo strany riadiaceho orgánu, ktorým je Ministerstvo dopravy a výstavby. Odpočty začnú v Platobnom potvrdení za obdobie, do ktorého spadá dátum 90 dní po dátume obdržania preddavkovej platby Zhotoviteľom. Odpočty budú pokrývať celú sumu Platobného potvrdenia až do momentu vyčerpania preddavkovej platby.
5. Ak čiastková preddavková platba nebola splatená pred vydaním Preberacieho protokolu pre Dielo alebo pred odstúpením podľa článku XI (odstúpenie od Zmluvy), alebo článku III, bod 7 (Vyššia moc) (podľa okolností) celkový zostatok v tom čase nesplatený sa stáva okamžite splatným Zhotoviteľom.
6. Dodávateľ, ktorý je platiteľ DPH, je na základe prijatého preddavku, povinný vystaviť objednávateľovi faktúru najneskôr do 15 kalendárnych dní od prijatia preddavku a následne vystaviť zúčtovaciu faktúru pri reálnom dodaní tovaru/služieb/stavebných prác. Dodávateľ, ktorý nie je platiteľ DPH, je povinný vystaviť len zúčtovaciu faktúru pri reálnom dodaní tovaru/služieb/stavebných prác.
7. Zábezpeka na preddavkovú platbu môže byť zrušená Zhotoviteľom v deň nasledujúci po dni kedy riadiaci orgán odsúhlasí zúčtovanie záverečnej faktúry.

# Článok VII.

## ZÁKLADNÉ PODMIENKY ZHOTOVENIA DIELA

1. Zastupovaním zmluvných strán počas zhotovovanie diela sú v rozsahu uvedenom v tejto zmluve poverení títo zástupcovia zmluvných strán:

(i) ako odborný technický/stavebný dozor (za objednávateľa), tel.: bude doplnený po výberovom konaní

(ii) ako vedúci stavby a ako zodpovedný pracovník a zástupca zhotoviteľa tel.: ...

Odborný technický/stavebný dozor stavby ako zástupca objednávateľa môže poveriť svojim zastupovaním ďalších úsekových odborných technických/stavebných dozorov objednávateľa, ktorí pôsobia na stavbe, pričom túto skutočnosť si zmluvné strany písomne oznámia.

1. Zhotoviteľ poverí riadením prác na diele pracovníkov spĺňajúcich odbornú spôsobilosť, ak sa na ich činnosť bude vzťahovať. Zhotoviteľ sa zaväzuje vykonávať všetky práce na stavenisku prostredníctvom osôb s potrebnou kvalifikáciou a náležite poučených a používať na stavenisku výlučne technické zariadenia, ktoré zodpovedajú požiadavkám na technickú spôsobilosť používania vrátane vykonania potrebných odborných skúšok, ak sa pre prevádzku daného zariadenia vyžadujú. Stroje a zariadenia, ktoré sú v nevyhovujúcom technickom stave (napr. budú znečistené od mazacích tukov a oleja), alebo k ním chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem, nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska. Objednávateľ je oprávnený označiť všetky stroje a zariadenia zhotoviteľa určené na použitie pri prácach podľa tejto zmluvy, ktoré objednávateľ povolí používať pri realizácii diela v zmysle ustanovenia tohto odseku článku zmluvy, dostatočne viditeľným označením nevyhnutným na dostatočnú identifikáciu týchto strojov a zariadení. Zhotoviteľ je povinný strpieť označenie a je povinný počas celej realizácie diela udržiavať tieto v čistote a dobrom stave tak, aby boli dostatočne viditeľné a čitateľné.
2. Zhotoviteľ sa zaväzuje, že pred začatím vykonávania diela bude mať k dispozícii všetko technické vybavenie a strojné kapacity potrebné na splnenie predmetu zmluvy.
3. Zhotoviteľ je povinný pred začatím vykonávania diela predložiť objednávateľovi na schválenie plán staveniska. Staveniskom sa rozumie priestor určený projektovou dokumentáciou alebo iným dokumentom pre stavbu a pre zariadenie staveniska. V prípade, že takýto dokument neexistuje, platí, že stavenisko je priestor, ktorý je počas uskutočňovania stavby určený na vykonávanie stavebných prác na stavbe, na uskladňovanie stavebných výrobkov a dopravných a iných zariadení potrebných na uskutočňovanie stavby a na umiestnenie zariadenia staveniska: zahŕňa stavebný pozemok, prípadne v určenom rozsahu aj iné pozemky alebo ich časti.
4. Objednávateľ je oprávnený zaslať písomnú výzvu na prevzatie staveniska Zhotoviteľovi najneskôr do 6 kalendárnych mesiacov nasledujúcich po mesiaci, v ktorom bola táto Zmluva uverejnená v Centrálnom registri zmlúv ( CRZ ). Objednávateľ odovzdá zhotoviteľovi stavenisko do piatich kalendárnych dní odo dňa doručenia písomnej výzvy Zhotoviteľovi na prevzatie staveniska podľa tohto bodu Zmluvy, najneskôr však v lehote určenej v tejto výzve. O odovzdaní staveniska zmluvné strany spíšu odovzdávací a preberací protokol. Zhotoviteľ je povinný k odovzdaniu staveniska poskytnúť potrebnú súčinnosť, inak lehota na odovzdanie neplynie.
5. Zhotoviteľ je povinný na písomnú žiadosť objednávateľa počas výstavby v rámci zariadenia staveniska poskytnúť uzamykateľný sklad-kanceláriu (min. 40m2) len pre potreby objednávateľa a stavebného dozoru.
6. Zhotoviteľ zabezpečí na svoje náklady a svoju zodpovednosť dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu na stavenisko.
7. V zmluvnej cene za dielo sú obsiahnuté aj všetky náklady spojené s vybudovaním, prevádzkou, údržbou a vyprataním staveniska zhotoviteľom.
8. Zhotoviteľ je povinný na základe poskytnutých podkladov od objednávateľa na svoje vlastné náklady vytýčiť bez zbytočného odkladu po prevzatí staveniska všetky podzemné a nadzemné vedenia a inžinierske siete na stavenisku a stanoviť smerové a výškové body nevyhnutné pre vykonávanie diela a o tieto zabezpečiť starostlivosť až do odovzdania diela objednávateľovi. Zhotoviteľ je po prevzatí staveniska tiež povinný oboznámiť sa s verejnou zeleňou a inými cudzími objektmi na alebo v blízkosti staveniska a tieto vhodným spôsobom preložiť alebo chrániť, aby v priebehu realizácie diela nedošlo k ich poškodeniu. Za správnu identifikáciu nadzemných a podzemných vedení, verejnej zelene a iných stavieb je zodpovedný zhotoviteľ. Zhotoviteľ zabezpečí i podrobné vytýčenie jednotlivých objektov stavby a zodpovedá za jeho správnosť.
9. Súčasne s prevzatím staveniska zhotoviteľ zabezpečí na svoje vlastné náklady zriadenie ciest na príchod a príjazd na stavenisko, ak je to potrebné mimo existujúcich komunikácií.
10. Zhotoviteľ je povinný zabezpečiť dielo proti krádeži a vandalizmu. Ak je to potrebné, zhotoviteľ zabezpečí na svoje náklady oplotenie, stráženie a osvetlenie staveniska. Prípadné škody spôsobené krádežou alebo vandalizmom do doby odovzdania diela a podpísania preberacieho protokolu objednávateľom bez výhrad znáša zhotoviteľ.
11. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa všeobecne záväzných právnych predpisov o pozemných komunikáciách, prípadne umiestniť dočasné dopravné značenie a zabezpečiť jeho udržiavanie, obstará a uhradí tieto práce zhotoviteľ. Zhotoviteľ ďalej zodpovedá i za umiestňovanie, premiesťovanie a udržiavanie dopravných značiek a dočasného dopravného značenia v súvislosti s priebehom vykonávania prác. Umiestňovanie a udržiavanie dopravných značiek v súvislosti s realizáciou diela obstará a uhradí zhotoviteľ.
12. Všetky plochy a objekty zariadení staveniska je zhotoviteľ povinný umiestniť na určenom pozemku objednávateľom. Povolenie na dočasné užívanie verejných a iných plôch, prípadne na rozkopávky alebo prekopy verejných komunikácií zabezpečuje a všetky poplatky za ne znáša zhotoviteľ. Poplatky a prípadné pokuty za dlhší ako dohodnutý čas užívania uhrádza zhotoviteľ za dobu, po ktorú je v omeškaní.
13. Prevádzkové, sociálne, prípadne aj výrobné zariadenia staveniska si zabezpečuje zhotoviteľ v súlade s projektovou dokumentáciou. Náklady na projekt, vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za dielo podľa tejto zmluvy.
14. Zhotoviteľ je povinný pri vykonávaní diela používať výlučne nový a bezchybný materiál, zodpovedajúci slovenským všeobecne záväzným právnym i technickým normám a ostatným predpisom platným v Slovenskej republike prípadne normám stanoveným v projektovej dokumentácii objednávateľa, ktorú poskytne zhotoviteľovi.
15. Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.
16. Zhotoviteľ je povinný ku dňu podpisu tejto zmluvy určiť pre vykonanie diela zodpovedného vedúceho stavby (odsek 6.1 tohto článku zmluvy).
17. Zhotoviteľ si zabezpečí sám a na vlastné náklady napojenia na odber elektrickej energie a vody. prípadne iných médií pre potreby realizácie diela a napojenie na verejnú kanalizáciu a do stavebného denníka zapíše počiatočné a konečné merania. Náklady na úhradu spotrebovaných energií hradí zhotoviteľ a to na základe skutočnej spotreby.
18. Zhotoviteľ je povinný udržiavať na prevzatom stavenisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom objednávateľa, vykoná ich objednávateľ na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry. Zhotoviteľ zodpovedá za čistotu komunikácií, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb. Objednávateľ môže pre uplatnenie nárokov podľa tohto bodu tiež použiť aj zníženie úhrady fakturovaných platieb, tzv. jednostranným zápočtom. Objednávateľ má právo nezačať preberacie konanie diela resp. nepotvrdiť preberací protokol, ak nie je na stavenisku poriadok, najmä ak nie je usporiadaný zvyšný materiál alebo nie je zo staveniska zákonným spôsobom odstránený odpad vzniknutý' pri stavebných prácach spolu s vyplneným (potvrdeným) tlačivom Ohlásenie vzniku odpadu a nakladanie s ním.
19. Za pracovníkov zhotoviteľa sa na účely tejto zmluvy považujú i tretie osoby, ktoré nie sú zamestnancami zhotoviteľa a zhotoviteľ ich použije na vykonávanie diela.
20. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení niektorých predpisov. Doklad o kvalifikácii pracovníkov je zhotoviteľ na požiadanie objednávateľa povinný tomuto bezodkladne predložiť. Objednávateľ je oprávnený požiadať zhotoviteľa, aby bezodkladne odvolal z práce na diele ktorúkoľvek osobu zamestnanú zhotoviteľom alebo jeho subdodávateľom, ktorá podľa názoru objednávateľa zneužíva svoju funkciu, alebo je nespôsobilá, alebo je nedbalá v riadnom plnení svojich povinnosti, alebo ktorej prítomnosť na stavenisku je považovaná objednávateľom za nežiaducu z objektívnych dôvodov. Osoba, takto odvolaná z práce na diele, bude zhotoviteľom bezodkladne nahradená inou osobou.
21. Zhotoviteľ je povinný dodržiavať opatrenia na ochrany majetku objednávateľa a tretích osôb. Zhotoviteľ zabezpečí pri plnení predmetu zmluvy odborné vedenie stavby podľa § 45 odseku 1, písm. b) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.
22. Zhotoviteľ v plnom rozsahu zodpovedá za požiarnu ochranu diela a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami príslušných všeobecne záväzných právnych predpisov, najmä vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov, vyhlášky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Zhotoviteľ môže použiť iba materiály, ktoré spĺňajú podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov. Zhotoviteľ je povinný vykonávať školenie svojich pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania. Ďalšie povinnosti pracovníkov zhotoviteľa v oblasti bezpečnosti a ochrany zdravia pri práci a požiarnej ochrany, pravidiel pohybu po stavenisku a ochrany majetku na stavenisku budú vyšpecifikované v zápise o odovzdaní a prevzatí staveniska. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe. V celom priestore staveniska ako i v objektoch platí zákaz požívania alkoholických nápojov a iných omamných látok.
23. Zhotoviteľ je povinný viesť odo dňa prevzatia staveniska, o prácach, a o dodávkach, ktoré vykonáva, stavebný denník. Do stavebného denníka sa zapisujú všetky rozhodujúce skutočnosti týkajúce sa vykonávaného diela, najmä údaje o časovom postupe prác, ich rozsahu a akosti, zdôvodnenie odchýlok vykonávaných prác od projektovej dokumentácie, údaj o osobách a mechanizmoch na stavbe, počet odpracovaných hodín, prípadné vyjadrenia projektanta alebo objednávateľa, prípadné prerušenia prác s ich odôvodnením, údaje nevyhnutné pre posúdenie prác orgánmi verejnej správy, klimatické podmienky a pod.. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve.
24. Zhotoviteľ je povinný zúčastňovať sa koordinačných porád zvolaných objednávateľom. Objednávateľ zvolá koordinačnú poradu ústne alebo písomnou formou aspoň dva (2) dni vopred. Pokiaľ sa zhotoviteľ z vážnych dôvodov nemôže dostaviť, zaistí si náhradu alebo aspoň jeden deň pred termínom konania koordinačnej porady doručí objednávateľovi písomné ospravedlnenie.
25. V stavebnom denníku musí byť uvedené okrem iného:

* názov, sídlo. IČO (príp. DIČ) zhotoviteľa,
* názov, sídlo, IČO (príp. DIČ) objednávateľa,
* názov, sídlo, IČO (príp. DIČ) spracovávateľa PD,
* meno zástupcu objednávateľa — technický dozor objednávateľa,
* identifikačné údaje stavby podľa projektu.
* prehľad všetkých vykonaných skúšok akosti,
* zoznam dokumentácie stavby vrátane všetkých zmien a doplnkov,
* zoznam dokladov a úradných opatrení týkajúcich sa stavby.
* telefonické a mailové kontakty osôb uvedených v bode 6.2.1 až 6.2.4.
* ostatné údaje v zmysle § 28 vyhlášky MŽP č. 453/2000 Z. z., ktorou sa vykonávajú niektoré ustanovenia stavebného zákona

Všetky listy stavebného denníka musia byť očíslované.

1. Zápisy do stavebného denníka čitateľne vykonáva a podpisuje za zhotoviteľa stavbyvedúci vždy v ten deň, kedy boli práce vykonané alebo kedy nastali okolnosti, ktoré sú predmetom zápisu. Medzi jednotlivými záznamami nesmú byť vynechané voľné miesta. Okrem stavbyvedúceho môžu do stavebného denníka vykonávať potrebné záznamy len osoby uvedené v Stavebnom zákone.
2. Ak nesúhlasí stavbyvedúci zhotoviteľa so zápisom, ktorý vykonal objednávateľ alebo ním poverený zástupca, pripadne spracovávateľ projektu, do stavebného denníka musí k tomuto zápisu pripojiť svoje stanovisko najneskôr do troch pracovných dní odo dňa zápisu, inak sa predpokladá, že s uvedeným zápisom súhlasí.
3. Objednávateľ je povinný vyjadrovať sa k zápisom v stavebnom denníku, vykonaných zhotoviteľom, najneskôr do piatich pracovných dni odo dňa ich vzniku, inak sa predpokladá, že s uvedeným zápisom súhlasí. Pre prípadné dodatočné práce bude vedený samostatný stavebný denník dodatočných prác.
4. Zhotoviteľ bez zbytočného odkladu písomne upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu (pokiaľ je toto prerušenie oprávnené), nie je zhotoviteľ v omeškaní.
5. Na stavenisko môžu vstupovať iba poverení pracovníci zhotoviteľa alebo objednávateľa príp. nimi poverené tretie osoby, čo je povinný zabezpečiť zhotoviteľ. Pred začatím prác predloží zhotoviteľ objednávateľovi aktualizovaný projekt organizácie výstavby a zastavovací plán (celkovú situáciu stavby) a plán bezpečnosti a ochrany zdravia pri práci. V prípade porušenia niektorej v tomto bode z uvedených povinnosti je zhotoviteľ na žiadosť objednávateľa povinný zaplatiť zmluvnú pokutu za každé jedno porušenie v zmysle článku VIII. tejto zmluvy.
6. Zhotoviteľ sa zaväzuje, že písomne vyzve objednávateľa tri (3) pracovné dni vopred k obhliadke, kontrole a prevzatiu tých častí diela, ktoré objednávateľ alebo jeho odborný technický dozor počas vykonávania diela určí zápisom v stavebnom denníku. Zhotoviteľ je povinný vždy vyzvať objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri (3) pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Ak sa na preverenie prác objednávateľ nedostaví v lehote troch (3) pracovných dní, hoci bol na to riadne vyzvaný, je povinný uhradiť náklady dodatočného odkrytia, ak takéto odkrytie vyžaduje a nezistí závady na vykonaných prácach.
7. Zhotoviteľ sa zaväzuje najmenej desať (10) pracovných dní pred odovzdaním diela vyzvať objednávateľa na jeho prevzatie, a to zápisom do stavebného denníka a písomným oznámením, že celé dielo je pripravené k odovzdaniu. Súčasne s výzvou na prevzatie diela doručí zhotoviteľ objednávateľovi v dvoch (2) vyhotoveniach všetky doklady preukazujúce úspešné vykonanie všetkých skúšok predpísaných osobitnými všeobecne záväznými právnymi predpismi a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu diela alebo jeho častí, ktoré má alebo by vzhľadom na stav rozostavanosti diela mal mať ku dňu vystavenia výzvy na prevzatie diela k dispozícii.
8. Dielo je riadne vykonané podpísaním protokolu o odovzdaní diela objednávateľom a zhotoviteľom, ak sa vyžaduje, a súčasne až úspešným vykonaním všetkých skúšok predpísaných všeobecne záväznými právnymi predpismi, platnými technickými normami a projektovou dokumentáciou a predložením dokladov o týchto skúškach objednávateľovi, ak sa tieto skúšky požadujú. Zhotoviteľ sa zaväzuje písomne vyzvať objednávateľa aspoň desať (10) pracovných dní vopred k účasti na skúškach diela alebo jeho časti, pričom účasť zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi. Ak sa žiadne skúšky nevyžadujú, dielo je riadne vykonané, ak je protokolárne prevzaté bez vád a nedostatkov.
9. Objednávateľ nie je povinný prevziať dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu diela alebo jeho časti, vykazuje niektorú z vád alebo nedorobkov uvedených v odseku 36 a 37 tohto článku zmluvy.
10. Vadou sa rozumie odchýlka v kvalite, rozsahu alebo parametroch diela stanovených Opisom predmetu zákazky, projektovou dokumentáciou, rozpočtom, touto zmluvou, všeobecne záväznými právnymi predpismi alebo technickými normami.
11. Nedorobkom sa rozumie nedokončená práca oproti Opisu predmetu zákazky a/alebo projektovej dokumentácii. Na účely uplatňovania nárokov zo záruky za dielo a zmluvných pokút sa nedorobky považujú za vady diela.
12. O odovzdaní a prevzatí diela sú zmluvné strany povinné spísať protokol aspoň v dvoch vyhotoveniach, ktorý podpíšu oprávnené osoby zmluvných strán, ktoré sa preberacieho konania zúčastnili. Protokol o odovzdaní a prevzatí diela okrem základných údajov o diele bude obsahovať aj:

- zhodnotenie akosti vykonaných prác,

- súpis zistených vád a nedorobkov,

- dohodu o lehotách na odstránenie vád a nedorobkov,

- údaje o dĺžke záručnej doby poskytnutej výrobcom prvkov a technologických zariadení,

- súpis odovzdaných dokladov,

- dátum, mená a podpisy oprávnených zástupcov zmluvných strán.

Zhotoviteľ je povinný pri odovzdaní diela odovzdať objednávateľovi dve vyhotovenia projektovej dokumentácie so zakreslením všetkých zmien podľa skutočného stavu, porealizačné geodetické zameranie objektov (geometrický plán) pre zápis do katastra nehnuteľností a porealizačné geodetické zameranie rozvodov inžinierskych sietí, zoznam zariadení (vybavenie) spolu s certifikátmi o kvalite platnými v Slovenskej republike a návodmi na použitie, doklady a atesty od zabudovaných materiálov a technologických zariadení, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela, manuál užívania stavby alebo jeho častí a ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem. Zhotoviteľ je tiež povinný dodať dokumentáciu podľa tohto bodu tejto zmluvy objednávateľovi vo formátoch .dwg, .pdf, .doc alebo .xls.

1. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád alebo ich včas neodstráni, je objednávateľ oprávnený objednať si ich odstránenie u tretej osoby na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry.
2. Zhotoviteľ nie je oprávnený bez predchádzajúceho písomného súhlasu objednávateľa poveriť vykonávaním diela alebo jeho časti tretiu osobu.
3. Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol objednávateľ dielo riadne prevziať. Stavenisko je zhotoviteľ povinný úplne vypratať a uviesť do pôvodného stavu tak, ako ho prevzal a to do dvoch (2) pracovných dní odo dňa protokolárneho odovzdania diela okrem zariadení nutných na odstránenie vád a nedorobkov. Ak stavenisko nebude v dohodnutom termíne vypratané alebo upravené do dohodnutého stavu je objednávateľ oprávnený účtovať zhotoviteľovi zmluvnú pokutu v zmysle čl. VIII. tejto zmluvy.
4. Objednávateľ je oprávnený písomným oznámením doručeným zhotoviteľovi zastaviť vykonávanie diela podľa tejto zmluvy. Doručením oznámenia o zastavení vykonávania diela je zhotoviteľ povinný zastaviť akékoľvek práce na vykonávaní diela s výnimkou prác, ktoré objednávateľ uvedie v oznámení o zastavení vykonávania diela a prác, ktoré sú nevyhnutné na odvrátenie škôd hroziacich objednávateľovi. Objednávateľ nezodpovedá za škody vzniknuté zhotoviteľovi v dôsledku zastavenia vykonávania diela. Objednávateľ je povinný vznik dôvodu na zastavenie vykonávania diela zhotoviteľovi uviesť v oznámení.
5. Zhotoviteľ prehlasuje, že si je vedomý, že súčasťou diela je aj projekt skutočného vyhotovenia, ktorý je už zahrnutý v zmluvnej cene diela podľa článku IV, odseku 4.1 tejto zmluvy.
6. Zhotoviteľ je povinný byť poistený pre prípad zodpovednosti za škodu spôsobenú vykonávaním činností v zmysle tejto zmluvy, s minimálnym limitom poistného plnenia vo výške ceny diela. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám. Doklady o poistení je povinný predložiť objednávateľovi najneskôr k momentu odovzdania a prevzatia staveniska a opätovne kedykoľvek počas vykonávania diela do 3 dní, pokiaľ o to objednávateľ požiada: v prípade omeškania s opätovným predložením dokladov je objednávateľ oprávnený požadovať od zhotoviteľa zmluvnú pokutu v zmysle čl. VIII. tejto zmluvy. Ak zhotoviteľ nepredloží k momentu prevzatia staveniska objednávateľovi doklady o poistení podľa tohto bodu, bude toto považované za podstatné porušenie zmluvy, v dôsledku ktorého je objednávateľ oprávnený od zmluvy odstúpiť. V takom prípade má objednávateľ právo uplatniť si voči zhotoviteľovi osobitnú zmluvnú pokutu vo výške jednorazovo 15% z ceny diela vrátane DPH dohodnutej v tejto zmluve, pričom toto právo mu vznikne dňom zániku tejto zmluvy odstúpením.
7. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
8. Zhotoviteľ je povinný akceptovať podmienky prevádzkovateľov IS k preložkám. Ak prevádzkovateľ IS bude mať požiadavku na realizáciu preložky (špecifikovaný subjekt realizácie preložky, cena preložky, ...), zhotoviteľ je povinný tieto požiadavky akceptovať.
9. Zhotoviteľ sa zaväzuje pri svojej činnosti podľa tejto zmluvy dodržiavať v plnom rozsahu ustanovenia platných právnych predpisov týkajúce sa ochrany životného prostredia a nakladania s odpadmi, najmä ustanovenia zákona č. 543/2002 Z. z. o ochrane prírody a krajiny v platnom znení, ustanovenia zákona č. 79/2015 Z. z. o odpadoch a o zmene a doplnení niektorých zákonov v platnom znení a ustanovenia Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 v platnom znení.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**zákon o e-Governmente**“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
11. V prípade, ak Zhotoviteľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia objednávateľovi, v tomto prípade Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie objednávateľa, jeho činností a dobrého mena a môže ohroziť jeho vzťah s verejnosťou.
12. Zhotoviteľ je povinný zachovávať mlčanlivosť o všetkých dôverných informáciách, ktoré mu boli poskytnuté objednávateľom a/alebo ku ktorým má Zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto zmluve.
13. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto zmluvy. Poskytnutie dôverných informácií tretej osobe v nevyhnutnom rozsahu je Zhotoviteľ vždy povinný bezodkladne písomne oznámiť objednávateľovi.

**Článok VIII.**

**ZÁRUČNÁ DOBA – ZODPOVEDNOSŤ ZA VADY**

1. Zhotoviteľ poskytuje na dielo záruku. Zhotoviteľ zodpovedá za to, že zhotovené dielo bude mať počas celej záručnej doby vlastnosti dohodnuté touto zmluvou a bude vyhovovať požiadavkám všeobecne záväzných platných technických noriem a všeobecne záväzných právnych predpisov a bude spôsobilé na účel, na ktorý je určené. Zhotoviteľ zodpovedá za vady, ktoré má dielo v čase jeho odovzdania objednávateľovi, a za vady, ktoré vznikli počas záručnej doby.
2. Záručná doba začína plynúť odo dňa podpísania protokolu odovzdaní diela objednávateľovi. Záručná doba sa končí uplynutím 60 mesiacov odo dňa podpísania protokolu o odovzdaní celej stavby objednávateľovi. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej výrobcom, minimálne však 24 mesiacov plynúcej odo dňa podpísania protokolu o odovzdaní celej stavby objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela. Záručná doba sa predlžuje (t.j. vyššie uvedený termín jej ukončenia sa odďaľuje) o dobu, v ktorej objednávateľ nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy.
3. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil objednávateľa a ten na ich použití trval.
4. Zmluvné strany si budú oznamovať vady písomne. Zhotoviteľ sa zaväzuje začať s odstraňovaním prípadných vád predmetu plnenia bez zbytočného odkladu po doručení oznámenia vady objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do dvadsaťštyri (24) hodín od doručenia oznámenia vady objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do troch (3) dní od doručenia oznámenia vady objednávateľom pokiaľ sa nedohodol s povereným zástupcom objednávateľa inak. Pri vadách diela uvedených v protokole o odovzdaní a prevzatí diela sa za doručenie oznámenia vady zhotoviteľovi považuje podpísanie tohto protokolu oboma zmluvnými stranami.
5. Ak zhotoviteľ vadu včas neodstráni, je objednávateľ oprávnený žiadať dodanie náhradného predmetu plnenia, alebo je oprávnený odstúpiť od zmluvy alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do piatich (5) dní od uplatnenia nároku, ak sa nedohodli so zástupcom objednávateľa inak.
6. Rovnaké práva ako práva uvedené v odseku 7.5 tohto článku zmluvy má objednávateľ i v prípade ak je vada diela neodstrániteľná.

**Článok IX.**

**zmluvné pokuty**

1. Ak zhotoviteľ nevykoná dielo včas, má objednávateľ právo na zaplatenie zmluvnej pokuty vo výške 0,1 % z celkovej ceny diela vrátane DPH za každý začatý deň omeškania. Maximálna suma zmluvnej pokuty je 25% z ceny diela. Zhotoviteľ má povinnosť túto zmluvnú pokutu uhradiť.
2. V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania vo výške 0,1% z dlžnej sumy za každý deň omeškania. Ak sa objednávateľ omešká s plnením svojich peňažných záväzkov voči dodávateľovi, dodávateľ je oprávnený voči objednávateľovi uplatniť úroky z omeškania z omeškanej nezaplatenej sumy vo výške podľa § 369a v spojení s § 369 ods. 2 ObZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
3. Ak zhotoviteľ nedodrží ktorýkoľvek z postupových termínov realizácie diela uvedených v harmonograme postupu prác, ktorý sa stane prílohou č. 4 zmluvy, má objednávateľ nárok na zmluvnú pokutu vo výške 0,1 % z ceny materiálov, prác a výkonov (finančný objem plnenia), ktoré ma zhotoviteľ v zmysle uvedeného harmonogramu postupu prác zrealizovať k zmeškanému postupovému termínu realizácie diela, a to za každý deň omeškania. Zhotoviteľ má povinnosť túto zmluvnú pokutu uhradiť.
4. Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 500,- EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto zmluvnú pokutu uhradiť.
5. Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 500,- EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.
6. Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v článku VII., odseku 7.21 až 7.23 tejto zmluvy alebo vo všeobecne záväznom právnom predpise na zaistenia bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 500,- EUR za každé preukázateľné porušenie ktorejkoľvek povinnosti uvedenej v článku VII., ods. 21 až 23 tejto zmluvy zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť.
7. Ak zhotoviteľ, resp. pracovníci zhotoviteľa bude realizovať dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty a pod. ) má objednávateľ právo na zaplatenie zmluvnej pokuty zhotoviteľom vo výške 200,- EUR za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.
8. Ak pred začatím prác nepredloží zhotoviteľ objednávateľovi aktualizovaný projekt organizácie výstavby, zastavovací plán (celkovú situáciu stavby) alebo plán bezpečnosti a ochrany zdravia pri práci, má objednávateľ právo na zaplatenie zmluvnej pokuty zhotoviteľom vo výške 500,- EUR za každý deň omeškania so splnením ktorejkoľvek z týchto povinností.
9. Ak objednávateľ zistí, že pracovníci zhotoviteľa vykonávajú práce na realizácii diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty vo výške 500,- EUR za každé preukázateľne zistené použitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.

1. Ak zhotoviteľ nevyprace stavenisko v lehote uvedenej v článku VII., odseku 7.41 tejto zmluvy, má objednávateľ právo na zaplatenie zmluvnej pokuty zhotoviteľom vo výške 500,- EUR za každý deň omeškania s vyprataním staveniska. Zhotoviteľ má povinnosť túto pokutu uhradiť.
2. Ak zhotoviteľ nebude udržiavať zmluvu o poistení zodpovednosti za škodu uvedenú v článku VII., odseku 7.44 tejto zmluvy v platnosti po celý čas vykonávania diela až do podpísania protokolu o odovzdaní diela, má objednávateľ právo na zaplatenie zmluvnej pokuty vo výške 5 % zo sumy ceny diela s DPH.
3. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla. Túto zmluvnú pokutu je objednávateľ oprávnený započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu.
4. V prípade, ak sa ktorékoľvek z vyhlásení zhotoviteľa podľa článku VII. bod 45 Zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu vyhotovenia diela prostredníctvom zhotoviteľom nelegálne zamestnávaných osôb, (i) je zhotoviteľ povinný zaplatiť objednávateľovi zmluvnú pokutu vo výške 130 % sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto zmluvy, a to aj od časti tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu zmluvy voči zhotoviteľovi aj opakovane.
5. V prípade porušenia inej povinnosti podľa tejto zmluvy, za ktorú nie je určená individuálna sadzba zmluvnej pokuty, má objednávateľ právo na zaplatenie zmluvnej pokuty zhotoviteľom vo výške 500,- EUR za každé jednotlivé porušenie, a to aj opakovane. Zhotoviteľ má povinnosť túto pokutu uhradiť.
6. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody obsahujúcej výšku zmluvnej pokuty.

Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje zhotoviteľa ďalej plniť povinnosť zabezpečenú zmluvnou pokutou.

1. Okrem zmluvných pokút výslovne uvedených v tomto článku zmluva platia súbežne ustanovenia tejto zmluvy upravujúce osobitné pokuty v prípade niektorých špecifických zmluvných povinností.
2. Zhotoviteľ je povinný pri plnení tejto zmluvy dodržiavať všetky bezpečnostné a ostatné právne predpisy a záväzné normy stanovené pre predmet plnenia podľa tejto zmluvy. Zhotoviteľ je povinný pri vykonávaní svojej činnosti dodržiavať a plniť všetky povinnosti vyplývajúce z platných právnych predpisov na úseku bezpečnosti a ochrane zdravia pri práci a poučiť svojich zamestnancov a ním zazmluvnenú tretiu stranu o zásadách bezpečnosti a ochrane zdravia pri práci a podľa osobitných predpisov. Za akékoľvek porušenie povinností týkajúcich sa bezpečnosti, ochrany zdravia pri práci nesie zodpovednosť výlučne Zhotoviteľ, tým nie je dotknuté právo Objednávateľa uplatniť u Zhotoviteľa nároky na zmluvnú pokutu vo výške 2.000,- eur za každé jedno porušenie takej povinnosti, úhradou zmluvnej pokuty nie je dotknuté právo Objednávateľa na náhradu škody, ktorá mu porušením vyššie uvedených povinností vznikne.

**Článok X.**

**PRECHOD VLASTNÍCKEHO PRÁVA A NEBEZPEČENSTVO ŠKODY**

1. Vlastníkom zhotovovaného diela je objednávateľ.
2. Nebezpečenstvo škody na diele znáša zhotoviteľ až do momentu riadneho odovzdania diela objednávateľovi.
3. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a všeobecne záväzných právnych predpisov.
4. Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania dokončenia diela nedodržaním termínu ukončenia stavby zo strany zhotoviteľa s výnimkou omeškania vplyvom živelnej udalosti. Objednávateľ je oprávnený využiť na pokrytie takto vzniknutej škody v prípade jej neuhradenia zhotoviteľom na základe prvej výzvy objednávateľa aj záruku zriadenú zhotoviteľom podľa článku V., bod 6 tejto zmluvy.

**Článok XI.**

**odstúpenie od zmluvy**

1. Odstúpením od zmluvy zanikajú všetky práva a povinnosti zmluvných strán zo zmluvy okrem práv na náhradu spôsobenej škody, ušlého zisku, zmluvnej pokuty, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia vykonaná, a iných práv a povinností, ktoré podľa dohody zmluvných strán alebo podľa ich povahy majú trvať aj po zániku zmluvy odstúpením.
2. Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone alebo v tejto zmluve.
3. Za podstatné porušenie zmluvy (zmluvnej povinnosti) na strane zhotoviteľa sa považuje najmä:
4. ak zhotoviteľ bez riadneho dôvodu odmietne prevziať stavenisko,
5. ak bude zhotoviteľ z dôvodov spočívajúcich na jeho strane v omeškaní s plnením ktoréhokoľvek termínu uvedeného v článku III., bod 1 tejto zmluvy,
6. ak bude zhotoviteľ z dôvodov spočívajúcich na jeho strane v omeškaní s plnením ktoréhokoľvek postupového termínu vykonávania diela uvedeného v harmonograme postupu prác, ktorý tvorí prílohu č. 4 tejto zmluvy, o viac ako desať (10) kalendárnych dní,
7. ak zhotoviteľ nevykoná k príslušnému postupovému termínu vykonávania diela uvedenému v harmonograme postupu prác viac ako 80% príslušného finančného objemu plnenia,
8. ak bude zhotoviteľ z dôvodov spočívajúcich na jeho strane v omeškaní s plnením akéhokoľvek iného čiastkového termínu vykonávania prác, ktorý si zmluvné strany dohodnú (napr. zápisom v stavebnom denníku) o viac ako desať (10) kalendárnych dní, a napriek výzve zástupcu objednávateľa (uvedenej napr. v stavebnom denníku) nevykoná príslušné práce v primeranej náhradnej lehote určenej zástupcom objednávateľa (uvedenom napr., v stavebnom denníku),
9. ak zhotoviteľ nezačne stavebné práce v lehote uvedenej v článku III., odsek 1 tejto zmluvy,
10. ak zhotoviteľ, resp. pracovníci zhotoviteľa, porušil ktorúkoľvek povinnosť uvedenú v článku VI. tejto zmluvy napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie niektorej z povinností uvedených v článku VI. tejto zmluvy,
11. ak zhotoviteľ vykonáva dielo v rozpore s ustanovením článku II., bod 6 tejto zmluvy a napriek výzve zástupcu objednávateľa (uvedenej napr. v stavebnom denníku) nevykoná nápravu,
12. ak zhotoviteľ neodovzdá včas objednávateľovi technologické postupy vykonávania prác alebo kontrolný alebo skúšobný plán,
13. ak zhotoviteľ včas neodstráni objednávateľom oznámenú vadu,
14. ak objednávateľom oznámená vada je neodstrániteľná,
15. ak zhotoviteľ nepreukáže udržiavanie poistenia v platnosti po celý čas vykonávania diela až do podpísania záverečného protokolu o odovzdaní diela v zmysle článku VII., odsek 44 tejto zmluvy,
16. ak voči zhotoviteľovi začalo konkurzné konanie, vstúpil do likvidácie, či reštrukturalizácie,
17. ak zhotoviteľ v dôsledku svojej platobnej neschopnosti zastaví platby poddodávateľom alebo subdodávateľom,
18. iné podstatné alebo závažné porušenie povinností definované v ustanoveniach  tejto zmluvy.
19. ak kumulatívna výška udelených zmluvných pokút dosiahla hodnotu 50% zmluvnej ceny bez DPH.
20. Objednávateľ môže odstúpiť od zmluvy ako pri podstatnom porušení zmluvy tiež v prípade, ak zhotoviteľ v dôsledku svojej platobnej neschopnosti zastaví svoje platby svojim poddodávateľom alebo subdodávateľom, alebo je v konkurznom konaní, alebo je v likvidácii, alebo je zrejmé, že zhotoviteľ nebude schopný zrealizovať dielo včas a riadne.
21. Za podstatné porušenie zmluvy (zmluvnej povinnosti) na strane objednávateľa sa považuje omeškanie objednávateľa s úhradou faktúry riadne vystavenej v súlade s ustanovením článku V., odsek3 tejto zmluvy dlhšie ako 30 dní, pričom toto ustanovenie sa neuplatňuje v prípade článku V., odseku 11 tejto zmluvy.
22. Objednávateľ môže odstúpiť od zmluvy a to bez akýchkoľvek sankcií zo strany zhotoviteľa v prípade, kedy ešte nedošlo k plneniu zo zmluvy medzi objednávateľom a zhotoviteľom.
23. Pri podstatnom porušení zmluvy môžu zmluvné strany odstúpiť od zmluvy do štyridsaťpäť (45) dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.
24. V prípade odstúpenia od zmluvy sa na určenie zmluvnej ceny dovtedy vykonaných prác, výkonov a použitých materiálov použijú primerane ustanovenia tejto zmluvy o zmluvnej cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k zabudovaným materiálom, vybudovaným zariadeniam, lešeniam a inému vybaveniu, ktoré sa už nachádzajú na pracovisku, ako i k dodaným hmotám a stavebným dielcom, a to za obvyklú cenu primeranú opotrebovaniu a stavu týchto vecí.
25. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú omeškaním vykonávania diela oproti termínu ukončenia vykonania diela uvedeného v tejto zmluve.
26. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje.

**Článok XII.**

**ostatné ustanovenia**

1. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má poškodená strana nárok na náhradu vzniknutej škody vrátane ušlého zisku.
2. Objednávateľ je oprávnený previesť svoje práva a povinnosti z tejto zmluvy vyplývajúce na tretiu osobu. Ak objednávateľ prevedie svoje práva a povinnosti z tejto zmluvy vyplývajúce na inú osobu, je povinný toto neodkladne oznámiť písomne zhotoviteľovi. Zhotoviteľ nie je oprávnený bez predchádzajúceho písomného súhlasu objednávateľa postúpiť svoje práva a povinnosti z tejto zmluvy vyplývajúce na inú osobu. V prípade porušenia tejto povinnosti bude toto považované za podstatné porušenie zmluvy, v dôsledku ktorého bude objednávateľ oprávnený odstúpiť od zmluvy.
3. Zhotoviteľ nesmie dielo ako celok odovzdať na zhotovenie inému subjektu. Časť diela môže zhotoviteľ odovzdať na zhotovenie svojmu subdodávateľovi uvedenému v zozname subdodávateľov, ktorého aktuálne znenie ku dňu podpisu zmluvy predložil objednávateľovi v rámci súčinnosti na podpis tejto zmluvy a ktorý tvorí Prílohu č. 5 tejto zmluvy.
4. Zhotoviteľ podpisom tejto zmluvy garantuje spôsobilosť subdodávateľov pre plnenie predmetu zmluvy.
5. Zhotoviteľ zodpovedá za celé a riadne plnenie zmluvy počas celého trvania zmluvného vzťahu s objednávateľom a to bez ohľadu na to, či zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom zhotoviteľa.
6. Zhotoviteľ je povinný oznámiť objednávateľovi akúkoľvek zmenu údajov o subdodávateľovi, najneskôr do piatich (5) pracovných dní odo dňa, kedy táto skutočnosť nastala.
7. Zhotoviteľ má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka.
8. Zhotoviteľ je povinný objednávateľovi najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dni odo dňa doručenia písomného oznámenia Zhotoviteľa.
9. Ak navrhovaný subdodávateľ nespĺňa podmienky účasti osobného postavenia podľa § 32 ods. 1 zákona o verejnom obstarávaní alebo existujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, objednávateľ písomne požiada zhotoviteľa o jeho nahradenie. Zhotoviteľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak objednávateľ neurčil dlhšiu lehotu.
10. Zhotoviteľ sa zaväzuje plniť svoje finančné záväzky voči subdodávateľom, podieľajúcim sa na plnení predmetu tejto zmluvy, riadne a včas. V prípade opakovaného porušenia tejto povinnosti môže objednávateľ v zmysle článku X. ods. 4 odstúpiť od tejto zmluvy a zároveň má objednávateľ právo uplatniť si voči zhotoviteľovi osobitnú zmluvnú pokutu vo výške jednorazovo 5% z ceny diela vrátane DPH dohodnutej v tejto zmluve, pričom toto právo mu vznikne dňom zániku tejto zmluvy odstúpením. Na preskúmanie splnenia tejto povinnosti je zhotoviteľ povinný v lehote 7 pracovných dní odo dňa doručenia žiadosti objednávateľa predložiť objednávateľovi zmluvné vzťahy subdodávateľov celého reťazca na kontrolu spolu s písomným vyjadrením podľa výzvy objednávateľa. Zmluvnými vzťahmi sa myslia úplné písomné dokumenty (právne akty) osvedčujúce presný a úplný obsah právnych vzťahov vrátane finančných vzťahov a plnení v tom konkrétnom subdodávateľskom reťazci, ktorého je oznamujúci subdodávateľ účastníkom. K zabezpečeniu tejto možnej povinnosti zhotoviteľ svojich subdodávateľov zaviaže. V prípade, ak zhotoviteľ' poruší svoju povinnosť predložiť objednávateľovi dokumentáciu týkajúcu sa zmluvných vzťahov so subdodávateľmi na kontrolu v zmysle tohto boduje povinný, v prípade ak ho na to objednávateľ písomne vyzve, zaplatiť objednávateľovi osobitnú zmluvnú pokutu vo výške 5% z celkovej ceny diela vrátane DPH dohodnutej v tejto zmluve.

Zhotoviteľ je povinný zachovať mlčanlivosť o všetkých skutočnostiach, o ktorých sa dozvie v súvislosti s vykonaním diela, najmä nevyužiť ani nesprístupniť tretím osobám žiadne skutočnosti, informácie, poznatky, podklady alebo iné záležitosti, o ktorých bol počas platnosti tejto zmluvy informovaný, alebo o ktorých sa dozvedel počas plnenia tejto zmluvy. Tieto informácie je zhotoviteľ oprávnený poskytovať iba svojim zamestnancom a zmluvným partnerom v rozsahu potrebnom na vykonanie diela podľa tejto zmluvy, pričom v plnej miere zodpovedá za dodržiavanie záväzku mlčanlivosti týmito osobami. Týmto ustanovením bude zhotoviteľ viazaný aj po skončení platnosti tejto Zmluvy.

1. V prípade, ak má byť podľa platných právnych predpisov (najmä podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov) zhotoviteľ a/alebo akýkoľvek z jeho subdodávateľov podľa tejto zmluvy partnerom verejného sektora, zhotoviteľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto zmluvy zapísaní v registri partnerov verejného sektora. Za dodržiavanie tohto bodu zmluvy subdodávateľmi zodpovedá v plnom rozsahu zhotoviteľ.
2. Porušenie povinností zhotoviteľa uvedených v tomto článku zmluvy sa považuje za podstatné porušenie zmluvných povinností a zakladá právo objednávateľa na odstúpenie od tejto zmluvy.
3. V prípade, ak zhotoviteľ preukazoval splnenie podmienok účasti podľa § 34 odseku 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov inou osobou, zhotoviteľ sa zaväzuje predmet zmluvy splniť len sám alebo prostredníctvom takejto osoby.
4. Zhotoviteľ sa zaväzuje poskytnúť objednávateľovi, zodpovednému projektantovi alebo nimi povereným osobám súčinnosť potrebnú na vypracovanie záverečného technického a ekonomického hodnotenia dokončeného diela.
5. Zhotoviteľ je povinný strpieť výkon kontroly/auditu súvisiaceho s uskutočňovanými stavebných prácami na Diele podľa Zmluvy o Dielo kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len NFP), a to oprávnenými osobami (Poskytovateľ NFP, Útvar následnej kontroly, NKÚ SR, Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť a dokumentáciu.
6. Zhotoviteľ je povinný označiť stavbu aj informačnými tabuľami, ktoré budú informovať o tom, že stavba je spolufinancovaná z fondov Európske únie, v zmysle dizajn manuálu, ktorý poskytne objednávateľ.
7. Zhotoviteľ je povinný zabezpečiť súčinnosť so stavbou TIOP č. 2 Lamačská Brána – predovšetkým pri stavebných objektoch, ktoré majú nadväznosť na TIOP č. 2. Súčinnosťou sa myslí informovať objednávateľa o postupe prác, vypracovanie časového harmonogramu reflektujúceho potrebu výstavby nadväzujúcich objektov.
8. Zhotoviteľ musí v priebehu realizácia diela zabezpečiť odbornú prax študenta vysokej alebo strednej školy v odbore relevantnom k Dielu.
9. Zhotoviteľ musí na základe požiadavky objednávateľa umožniť exkurziu študentov vysokej školy alebo študentov strednej školy v odbore relevantnom k dielu.
10. Zhotoviteľ sa zaväzuje zabezpečiť zamestnanie minimálne 3 osôb znevýhodnených na trhu práce. Za osobu znevýhodnenú na trhu práce sa na účely tejto zmluvy o dielo považuje:

a) osoba staršia ako 50 rokov

b) občan, ktorý bol v posledných 3 rokoch vedený v evidencii uchádzačov o zamestnanie najmenej 12 mesiacov

c) osoba, ktorá dosiahla vzdelanie nižšie ako stredné odborné vzdelanie

d) osamelá dospelá osoba s aspoň jednou osobou odkázanou na jeho starostlivosť alebo starajúca sa aspoň o jedno dieťa pred skončením povinnej školskej dochádzky

e) osoba so zdravotným postihnutím.

Túto povinnosť je Zhotoviteľ povinný preukázať do 3 kalendárnych mesiacov odo dňa účinnosti zmluvy.

**Článok XIII.**

**LICENČNÁ ZMLUVA**

1. Súčasne s dodaním Diela a/alebo jednotlivej časti Diela a/alebo dokumentácie k Dielu, ktoré sa považujú za dielo podľa zákona č. 185/2015 Z. z., Autorský zákon v znení neskorších predpisov (ďalej spolu tiež len ako „Dielo“) Objednávateľovi, Zhotoviteľ udeľuje Objednávateľovi súhlas na používanie Diela v súlade s touto licenčnou zmluvou. Objednávateľ je oprávnený Dielo voľne používať podľa vlastného uváženia, t. j. najmä Dielo rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb v akomkoľvek rozsahu. Zhotoviteľ udeľuje týmto Objednávateľovi licenciu na Dielo v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k Dielu podľa § 32 zákona č. 185/2015 Z. z., Autorský zákon v znení neskorších predpisov. Táto licencia je udelená ako nevýhradná.
2. Zmluvné strany sa týmto dohodli, že Zhotoviteľ udeľuje licenciu na Dielo a sublicenciu na diela tretej osoby podľa tohto článku zmluvy objednávateľovi bezodplatne. Licenčné poplatky za použitie Diela vrátane diela tretej osoby (vrátane odmeny za každé ďalšie použitie Diela a/alebo diela tretej osoby) sú zahrnuté v odmene podľa tejto zmluvy.
3. Zánik tejto zmluvy a/alebo tejto Licenčnej zmluvy nemá vplyv na trvanie licencií/sublicencií podľa tohto článku zmluvy, pričom licencie/sublicencie podľa tohto článku zmluvy nekončia zánikom zmluvy a/alebo Licenčnej zmluvy a zostávajú platné a účinné.

**Článok XIV.**

**REGISTER PARTNEROV VEREJNÉHO SEKTORA**

1. V prípade, ak má byť podľa platných právnych predpisov (najmä podľa zákona o RPVS) Zhotoviteľ a/alebo akýkoľvek z jeho subdodávateľov podľa tejto Zmluvy partnerom verejného sektora, Zhotoviteľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Zmluvy zapísaní v registri partnerov verejného sektora. Za dodržiavanie tohto bodu Zmluvy subdodávateľmi zodpovedá v plnom rozsahu Zhotoviteľ. Porušenie povinnosti Zhotoviteľa podľa tohto bodu sa považuje za podstatné porušenie tejto Zmluvy. V prípade porušenia povinností podľa tohto bodu zo strany Zhotoviteľa a/alebo akéhokoľvek jeho subdodávateľa má Objednávateľ právo od tejto zmluvy odstúpiť.
2. Objednávateľ má tiež právo odstúpiť od tejto zmluvy uzatvorenej s Zhotoviteľom, ak tento je partnerom verejného sektora, a ak počas trvania zmluvy nastanú nasledovné skutočnosti:

a) nadobudne právoplatnosť rozhodnutie o výmaze Zhotoviteľa ako partnera verejného sektora z registra podľa § 12 zákona o RPVS,

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu Zhotoviteľa ako partnera verejného sektora na návrh oprávnenej osoby,

d) je Zhotoviteľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

1. Zhotoviteľ je kedykoľvek na žiadosť Objednávateľa povinný do 3 pracovných dní predložiť všetky zmluvy so subdodávateľmi Zhotoviteľa, a to v každom okamihu realizácie predmetu plnenia tejto zmluvy.
2. Objednávateľ má právo prestať plniť svoje zmluvné povinnosti podľa tejto zmluvy bez toho, aby sa dostal do omeškania, ak počas trvania zmluvy nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. Zhotoviteľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.

**Článok XV.**

**záverečné ustanovenia**

1. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 40/1964 Zb., Občianskym zákonníkom, zákonom č. 513/1991 Zb., Obchodným zákonníkom, zákonom č. 343/2015 Z. z. o verejnom obstarávaní a zákonom č. 185/2015 Z. z., Autorským zákonom.
2. Zmeny a doplnky obsahu zmluvy možno uskutočniť len písomne po predchádzajúcej dohode oboch zmluvných strán, inak je zmena či doplnenie zmluvy neplatné. Dodatky k zmluve musia byť v súlade s ust. § 18 zákona č. 343/2015 Z. z. o verejnom obstarávaní v znení neskorších predpisov.
3. V súlade s ustanovením § 18 ods. 1 písm. a) zákona o verejnom obstarávaní Objednávateľ uvádza, že v prípade naviac prác na jednotlivých objektoch vyplývajúcich z chýb/nedostatkov (napr. prekročenie množstiev v uvedenej mernej jednotke a pod) projektovej dokumentácie poskytnutej Objednávateľom budú tieto naviac práce ocenené sadzou prislúchajúcou položke/práci vo výkaze výmer pre daný objekt za danú mernú jednotku.
4. Táto zmluva je uzavretá jej podpisom oboma zmluvnými stranami, stáva sa platnou dňom podpisu oboma zmluvnými stranami a účinnou dňom nasledujúcim po dni zverejnenia tejto zmluvy v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Zmluvné strany vyhlasujú, že zmluvu si riadne prečítali, jej obsahu porozumeli a na znak súhlasu ju podpisujú.
6. Zmluva je vyhotovená v piatich rovnopisoch, dva pre zhotoviteľa a tri pre objednávateľa.
7. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že sú oprávnené s predmetom zmluvy nakladať, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne účastníkovi tejto zmluvy na základe tohto vyhlásenia.
8. Všetky písomné doklady týkajúce sa vzťahov z tejto zmluvy, jej zmeny alebo zániku, zasiela jedna zmluvná strana na adresu druhej zmluvnej strany, ktorá je uvedená pri označení zmluvnej strany v úvode tejto zmluvy. Ak dôjde k zmene tejto adresy, je povinná zmluvná strana, u ktorej k zmene došlo, písomne oznámiť zmenu adresy druhej zmluvnej strane do pätnásť (15) dní od vtedy ako k nej došlo, pričom na oznámení zmeny adresy musí byť podpis úradne osvedčený, inak platí, že zmena nenastala. V prípade, ak sa písomnosť vráti nedoručená platí, že účinky doručenia nastali tretím dňom po jej odoslaní.
9. V prípade, ak je niektoré ustanovenie zmluvy alebo sa z akéhokoľvek dôvodu stane neplatné, neúčinné alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivých dobrých mravov rokovať tak, aby bolo neplatné neúčinné alebo nevynútiteľné ustanovenie písomne nahradený iným ustanovím, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
10. Ak v tejto zmluve nie je výslovne dohodnuté inak, doručením akýchkoľvek písomností na základe tejto zmluvy alebo v súvislosti s touto zmluvou medzi zmluvnými stranami (ďalej len „korešpondencia“) sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane na adresu zmluvnej strany uvedenej v záhlaví zmluvy. Za deň doručenia písomnosti sa pokladá aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie dvojtýždňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Bežná komunikácia zmluvných strán v súvislosti s touto zmluvou môže byť uskutočňovaná aj faxom alebo elektronicky, pričom táto forma komunikácie sa nevzťahuje na právne úkony uskutočňované zmluvnými stranami v súvislosti s touto zmluvou.
11. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
12. Súčasťou tejto zmluvy sú alebo sa postupne stanú nasledovné prílohy:

Príloha č. 1 Opis predmetu zákazky

Príloha č. 2 Projektová dokumentácia na realizáciu stavby (DRS)

Príloha č. 3 Výkaz výmer (Ponuka zhotoviteľa)

Príloha č. 4 Harmonogram postupu prác

Príloha č. 5 Zoznam subdodávateľov a podzhotoviteľov

Príloha č. 6 Technické listy mesta Bratislavy

Príloha č. 7 Projektová dokumentácia na stavebné povolenie (DSP)

Príloha č. 8 Zoznam kľúčových odborníkov

|  |  |
| --- | --- |
| V Bratislave dňa | V ... dňa ... |
|  |  |
| Objednávateľ: | Zhotoviteľ: |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Hlavné mesto SR Bratislava**  Ing. Tatiana Kratochvílová  prvá námestníčka primátora |  |